URED TUŽITELJA FEDERALNOG OKRUGA
Godine 2020. u Meksiku je ubijeno 3748 žena.
Od toga, bilo je 2801 ubojstava
i 947 femicida.
Kao žene,
s mjesta gdje tražimo pravdu pred nasiljem,
moramo se ujediniti kao sestre.
Moramo biti svjesne da trebamo jedne druge.
Sayuri Herrera imenovana je
šeficom Ureda tužitelja za istragu femicida
unutar Ureda tužitelja Ciudad de Méxica.
Tužiteljica je objavila imenovanje na društvenim mrežama.
Odvjetnica s iskustvom u društvenoj borbi, u aktivizmu,
atipični profil.
Očito, zastrašujuće je postati tužiteljica.
Ali pomislila sam: „Netko to mora učiniti.”
Imenovanjem Sayuri Herrera Román, magistre prava,
želi se uspostaviti novi model
za rješavanje zločina protiv žena
i iskorijeniti nekažnjivost.
Nisam morala biti ja. Mogao je biti bilo tko.
Ali osjećam potrebu da to učinim.
I zato se pitamo,
ako imamo kategorizaciju zločina, protokole i urede tužitelja,
zašto je nekažnjivost norma?
MINISTARSTVO PRAVOSUĐA CIUDAD DE MÉXICO
TUŽITELJICA
Tko je prvi stigao, s ove strane. Idemo, ovuda.
Uđite.
URED TUŽITELJA ZA ISTRAGU FEMICIDA
Počinitelji femicida su muškarci.
Obično su žrtvini poznanici,
bili su nekako povezani.
Zato je to zločin koji se može obrnuti,
može se riješiti i može se iskorijeniti
jer znamo odakle dolazi.
SAYURI HERRERA TUŽITELJICA ZA FEMICIDE CIUDAD DE MÉXICA
Svaka jedinica ima svoju policijsku istražnu jedinicu,
koja se bavi svim nasilnim smrtima u gradu.
Dobro jutro, ured tužiteljice za femicid.
Što podrazumijevamo pod nasilnom smrću?
Kad dođe do ozljede,
moramo isključiti četiri vrste uzroka.
Prirodnu smrt,
slučajnu,
samoubojstvo
ili vrstu koja nas se tiče, kriminalnu.
Stoga pazimo 24 sata dnevno na sve vezano s ovakvim pitanjima.
ISTRAŽITELJ UREDA TUŽITELJA
Biti na smjeni nije nešto rutinsko ili monotono.
Ovaj posao je…
Nikad ne znaš što očekivati.
ISTRAŽITELJICA
Križanje ulica Avenida Principal
i Gloria Marín.
Četvrt Ampliación Emiliano Zapata, Iztapalapa, Ciudad de México.
Imamo sve, pokušaje ubojstva, nasilje, ozljede.
-Samoubojstva. -Pucnjave. Trupla koja se raspadaju.
Biti na smjeni znači živjeti na rubu. Stvarno.
Nađena je umotana u deku.
Bijelo-plavu
s crnim okomitim i vodoravnim prugama.
Kad nas obavijeste o zločinu,
policija provjeri okolnosti
da možemo poslati stručnjake iz istražne policije
po dokaze s mjesta zločina.
Da, puno je posla.
Da, izlažeš se mnogim stvarima
jer možeš izaći na poziv u 3 ujutro.
Često je teško naći mjesto.
To su komplicirana mjesta. Katkad nema ni signala.
Gadna mjesta.
Nagomilano smeće, žohari, stjenice, svašta.
Jučer, kad sam otvorila trgovinu, vidjela sam…
Ondje je uvijek puno smeća,
pa nisam mislila da bi netko mogao biti ondje.
Uredi tužitelja koje sam zatražila bili su Ubojstva, Femicidi ili Otmice.
To su bili moji ciljevi i dodijelili su mi Femicide.
Tada je broj femicida bio u porastu,
iako ih još nije bilo toliko.
Kad sam tek počela, jedan ili dva po smjeni.
Nije ih bilo tako mnogo.
Tužiteljica je osoba zadužena za istragu
i rješavanje incidenata nasilja nad pojedincima
kako bi im se omogućio pristup pravdi.
Ima ih 591? U kojim spisima?
-Taj dio spisa… -I što…?
Tužiteljica je zadužena
za tim stručnjaka,
koji čine istražitelji, stručnjaci, stručnjakinje
i istražna policija da bi mogla obavljati ovaj posao.
Nemam iskustva u tome, nisam bila državni odvjetnik.
Potječem iz aktivizma,
pa mi dodatno otežava stigma da nisam pouzdana.
Govorili su mi: „Sayuri nije iz institucija.”
Dan kad sam preuzela dužnost tužiteljice
svi su suradnici podnijeli ostavke.
Svi.
Nisu htjeli biti ovdje.
I nisu htjeli raditi sa mnom.
Imali su predrasude o meni.
Zato smo u štrajku.
Iz tog smo razloga u štrajku 83 dana.
Upravo se zbog ovoga i dalje opiremo
i zahtijevamo demokratsko, slobodno sveučilište za sve.
Zato smo tražili ovaj prostor. Molim vas, vlasti, dogovorite se…
Upoznala sam ljude u uredu tužitelja koji su mi rekli:
„Ti si iz generacije '99!”
Kao da žele reći:
„Oni problematični koji su štrajkali.”
STUDENTSKI ŠTRAJK SVEUČILIŠTE UNAM
Proživjela sam teška vremena represije
jer smo kriminalizirani od strane UNAM-a
što smo prosvjedovali i zahtijevali
pristup besplatnom javnom obrazovanju.
Djelovali su protiv svih nas studenata
koji smo podržavali štrajk 1999.
Koliko je fakulteta danas štrajkalo?
Štrajk!
Puno puta!
Štrajk!
Ja dolazim iz tog pokreta.
Nisam pitala obitelj mogu li se pridružiti štrajku.
To mi se činilo ispravnim,
obraniti javno sveučilište
od nametanja naknada na sveučilištu
jer je moj otac bio poljodjelac, kao i moja majka.
Nismo si mogli priuštiti plaćati fakultet.
-Platite! -Nemojte dizati naknade.
Poduzela sam sve potrebne korake da upišem pravo.
Odlučila sam postati odvjetnica prije izbijanja štrajka.
Htjela sam raditi u odvjetničkom uredu i braniti ljude.
Tijek štrajka i kako je on završio…
pogotovo kako je završio.
Činjenica da se policija probila na kampus…
Bila sam jako razočarana, općenito,
institucijama, vladom.
Postojao je nalog za moje uhićenje.
Bila sam progonjena.
Svi ste vi odvratni psi! Umrite!
-Ti si kreten! Idiote! -Dosta!
Prokleti bili!
Nakon devet mjeseci i 17 dana štrajka
objekti su mirno vraćeni.
Pali su glavni vidljivi vođe Generalnog štrajkaškog odbora.
Ovo je Alejandro Echavarría, alias El Mosh.
I Mario Flavio Benítez Chávez,
koji je blisko povezan sa Zapatističkom vojskom nacionalnog oslobođenja, EZLN-om.
Kad smo govorili o transformaciji sveučilišta,
razmišljali smo o onome što smo pročitali
o zapatistima.
Zapatistički pokret sve je promijenio.
I mene je promijenio.
Bila sam na kampusu kad ga je posjetio Subcomandante Marcos.
Dobar dan, Nacionalno autonomno sveučilište Meksika.
EZLN!
Taj nas je trenutak ispunio nadom.
Bilo je vrlo uzbudljivo slušati ih.
Svim studentima i studenticama,
htjeli bismo vas moliti da nikad ne prestanete gledati dolje,
da nikad ne prestanete tražiti budućnost
koja će kao takva biti kolektivna ili nikakva.
Imam je uokvirenu na zidu.
Da ne zaboravim gdje pripadam, odakle dolazim.
Moj je tata prešao iz poljodjelce u radnike.
Rekao je: „Moći ću svojoj obitelji pružiti dom.”
Ali, nažalost, moj je otac prevaren.
Završio je u zatvoru, nezakonito zatvoren.
Kad vam govori o tome, čini to s velikim ogorčenjem.
Imao je odvjetnicu koja ga je izvukla iz zatvora.
A kad je izašao, rekao mi je koliko se ponosio svojom odvjetnicom.
Pomislila sam: „I ja želim postati odvjetnica.”
Vodila sam slučajeve ljudi koji su nezakonito zatvoreni.
Predsjedniče Enrique Peña Nieto,
pitamo vas,
kad će truplo Julija Cesara biti vraćeno obitelji?
Ubili ste ga. Vratite ga.
Četrdeset dva, četrdeset tri, pravda!
NEDOSTAJE IH 43! GDJE SU?
Vodila sam slučajeve izvansudskih pogubljenja.
Vodila sam slučajeve mučenja.
Oni pokrenu istragu za zločine osim mučenja.
Vodila sam slučajeve
ljudi koji su bili lažno optuženi za otmicu.
Tražimo ponovno okupljanje obitelji.
Zastupala sam žene žrtve seksualnog nasilja.
Radim u Centru za ljudska prava Fray Francisco de Vitoria.
A onda se dogodio femicid Lesvy na glavnom kampusu.
Žena koja je pronađena jučer zadavljena kablom u govornici
na glavnom kampusu zvala se Lesvy. Imala je 22 godine.
Nije utvrđeno je li ubijena ili se ubila…
OVDJE JE NAĐENA UBIJENA 22-GODIŠNJAKINJA
…jer na truplu nije bilo traume. Čudno je da je pronađena s telefonskim kablom…
To je bio prvi slučaj femicida koji sam vodila.
Lesvy Berlín Rivera Osorio, 22 godine, mlada žena koju zastupamo.
Ured tužitelja tvrdio je da je riječ o samoubojstvu
i objavio nekoliko tweetova
gdje su viktimizirali Lesvy.
Opet sam se morala suočiti sa sveučilišnim vlastima.
To je bio još jedan studentski pokret,
ali bitno drukčiji od onoga što smo vidjeli
jer se u ovome tražilo naše pravo na život.
Odradili smo besprijekoran posao u smislu istrage.
Podnijeli smo naše izvješće o forenzičkoj arhitekturi.
Podnijeli smo izvješće o rekonstrukciji činjenica.
I presudili su da se doista radi o femicidu.
Bile smo jedine
koje smo od samog početka rekle tim vlastima
i državnim službenicima da to nije samoubojstvo nego femicid.
Danas je to dokazano.
Danas je istina izašla na vidjelo. Danas…
Kad smo izašli sa saslušanja,
majke drugih žrtava bile su ondje.
Majke su bile jako uzbuđene i pitale:
„A kad će moja kći dobiti pravdu?”
„Kad ćemo mi dobiti pravdu?”
No bile su i pune nade da pravda može biti zadovoljena.
„Kad ću ja dobiti pravdu?”
Naravno, bila sam sretna.
Ali kad sam vidjela te majke s takvom nadom, zahtijevajući pravdu…
pomislila sam da nismo gotovi.
Istjerati pravdu za jednu od njih čini se kao pravda za sve njih.
A nepravda za jednu osjeća se isto.
Žene, majke, studentice
vršile su pritisak na državu
da prizna da postoji kriza
i stvori ured tužitelja za femicid.
Dajemo riječ
Ernestini Godoy Ramos,
glavnoj tužiteljici Ciudad de Méxica.
Mi, vlasti, sporo smo shvaćali
da će nasilje koje se proživljava nad ženskim tijelima
utjecati na sve nas.
Sad želimo oformiti
specijalizirani ured tužitelja posvećen
isključivo istraživanju femicida.
DVORANA TUŽITELJA
Taj ured tužitelja treba imati za cilj…
Mislila sam da to ne bi trebalo biti birokratsko imenovanje.
Nije se radilo o tome koga poznajemo, tko je bio dostupan i tako dalje.
Trebalo ga je otvoriti.
Zato smo odlučili otvoriti javni natječaj.
Dobro jutro, odvjetnice.
Ovo je drugi dio procesa selekcije
za šefa ureda tužitelja za femicid.
Vjerujem da bi se proces trebao fokusirati
na činjenici da je najvažnija osoba
ona čija su prava prekršena, tu osobu treba…
Činilo mi se od samog početka da je najbolji intervju,
a potom i dokumentacija, bila Sayurina.
Nisam je osobno poznavala.
Znala sam da je bila aktivna u socijalnom radu.
Razgovarali smo s njom.
Nisam mislila da ću postati tužiteljica.
Kad me glavna tužiteljica imenovala tužiteljicom za femicid,
nazvala me. Bila sam na glavnom kampusu.
Sjećam se da sam duboko udahnula
jer sam odjednom osjetila da će se moj život značajno promijeniti.
Ako pogledamo gore,
prema moći,
možemo samo birati između toga da se odupiremo sami
ili da upadnemo u zamku
koja tvrdi da se stvari mogu promijeniti iznutra.
Koliko je ljevičara upalo u tu zamku?
Mislili su da ako postanu državni službenici
mogu nešto promijeniti.
Događa se suprotno.
Moć ih preobražava,
pretvara one koji su nekoć bili društveni aktivisti
u obične birokrate vlasti.
Definitivno, zadatak koji namjeravam obaviti
nije zadatak koji može riješiti jedna osoba.
Ali zahtijeva nekoga tko ima samopouzdanja
i sve potrebne vještine.
I ne samo to, nego i nadu i uvjerenje
da možemo poništiti situaciju u kojoj smo se našli.
Radim u uredu tužitelja jer vjerujem da se stvari mogu promijeniti.
Međutim, bez obzira na to hoće li ta promjena uspjeti,
vjerujem da ima slučajeva i žrtava
kojima možemo pomoći ovdje i sada.
I ne smijemo zaboraviti
zašto smo na nekom mjestu i što tražimo.
Došla sam istraživati femicide.
Nisam došla zbog nekog položaja, biti tužiteljica.
Dobro jutro, Ured tužitelja za femicid.
U slučaju Joane Esmeralde,
njezin muž
predao se i pojavio u policijskoj postaji u okrugu Gustavo A. Madero
i rekao da je ubio suprugu.
Ispričao je korak po korak što je učinio.
Dobili smo…
ISTRAŽNA POLICIJA
…naredbu da potražimo ostatke.
Evo, ovo je klanac, ovdje bi to bilo.
Ovdje ju je navodno pokušao baciti.
IĆI NA MJESTO ZLOČINA
Osumnjičeni kaže da je raskomadao žrtvu, otišao do kanalizacijskog kanala
i ondje se riješio njezinih udova.
DOK JE VIKAO DA JE BACIO NJEZINE OSTATKE
Betsy, kad završava razdoblje pritvora za pritvorenika?
U 15.45…
Do 18.45?
-Selimo ga u 11 h? -Hvala, šefe.
Ured tužiteljice za femicid dobiva odobrenje
da interveniramo na mjestu zločina, blizu Avenije Río de los Remedios.
ČETVRT TICOMÁN
Ovdje smo rođeni.
Moja je sestra ovdje odrasla, provela djetinjstvo.
Sve se dogodilo u ovoj četvrti.
Vrlo je opasno područje. Mislim da je u kategoriji opasnih zona.
Mnogo je zločina.
Sad je jako opasno.
Ona je držala našu obitelj na okupu.
Budući da je bila najstarija, bila je kao druga majka svima nama.
SESTRA JOANE ESMERALDE
Kad su bili naši rođendani,
preodjenula bi se u klauna, pričala nam viceve.
Bili smo joj kao prva djeca.
Kasnije je imala svoju obitelj.
Ja sam ovo fotkala. Njezine posljednje fotografije s bakom.
Mama je bila puna ljubavi.
Bila je moj cijeli svijet, moja najbolja prijateljica,
kojoj sam sve govorila.
Mogu reći da je smatram najboljom mamom.
KĆI JOANE ESMERALDE
Jer je uvijek bila uz nas.
Joani su njezine kćeri bile sve.
Tog sam jutra primijetila da nije odvela kćer u školu.
Bilo mi je to čudno jer je bila vrlo odgovorna.
Otišla sam k mami i rekla mi je da moja sestra nije došla.
Već smo bili primijetili znakove nasilja.
Nije ga mogla ostaviti zbog straha da joj oduzmu kćeri.
Otišli smo to prijaviti
jer smo sumnjali da ju je ozlijedio.
Jednom ju je jedna moja sestra našla zatvorenu.
Nije nam odgovorila, nije bilo znakova da je dobro.
Nešto nije bilo u redu.
Tako smo odlučili podnijeti prijavu.
Sve dok jedna moja sestra koja je ostala kod kuće nije nazvala
i rekla mi da su došli policajci.
Da se on predao i priznao da je ubio svoju ženu.
Sa svog mjesta, dat ćete izjavu.
Što nam možete reći o ovim činjenicama, Juane?
Bilo je to kod mog rođaka.
Odlučio sam joj oduzeti život.
Kako ste to učinili?
Oštrim oružjem, gospodine.
Što ste tada učinili?
Očistio sam stan.
Riješio sam se svih dokaza.
Očistio sam krv, sve dokaze.
Dobro.
Taj je muškarac došao na saslušanje
da kaže kako je ubio Joanu
i da je to učinio
jer mu je ona, prema njegovoj izjavi, bila nevjerna.
Nadao se da će to sudac smatrati opravdanjem
i na temelju toga opravdati njegov zločin.
Zbog nevjere
sam odlučio oduzeti život toj osobi.
Nije htjela slušati. Htio sam popraviti stvari.
Ali glatko je odbila. Zato sam to učinio, suče.
To bi bilo sve.
Mama mu je rekla da ne želi više biti s njim. Ovaj je put bila sigurna.
On mi je rekao da se ne mogu rastaviti.
„Mama me ne može ostaviti jer nas je Bog stvorio da budemo zajedno
i vjenčani smo, pa ona pripada meni, moja je supruga.” To je rekao.
Mislim da je to sve pokrenulo.
Pa idemo na intervenciju u Joaninoj kući.
NALOG ZA PRETRES
PRETRES
Prvo, istražna policija kuca na vrata.
Istražitelj ureda tužitelja naglas kaže:
„Dolazimo iz Ureda tužitelja.
Omogućite nam pristup imanju.”
Otvaraju vrata.
Bilo je nekoliko dokumenata,
novina, postera po zidovima.
Sjećam se postera na kojem je pisalo:
„Uvijek ću te voljeti i čuvati te”, takve stvari.
Bilo je šokantno.
Kad znaš zašto si ondje i vidiš sve te stvari.
Našli smo stvari koje je Joana zapisala.
U jednom mu je pismu žrtva govorila da se rastanu.
Da ne želi ništa s njim, da može prodati namještaj
i ako želi, dati novac njihovim kćerima.
Morali smo pretražiti svaku sobu
da nađemo gdje je točno taj čovjek oduzeo Joani život.
Potražiti mrlje krvi luminolom. Staviti luminol.
Tako bismo imali mjesto zločina
kako bismo utvrdili gdje se dogodio i ima li njegove krvi ili ne.
Nije dovoljno što se predao i rekao da ju je ubio.
Trebamo dodatne podatke, znanstvene, tehničke podatke.
STRUČNJAK ZA GENETIKU I FORENZIČKU KEMIJU
Tada su forenzičari imali vrlo malo luminola i rekli:
„Morate nam reći gdje da primijenimo luminol.”
Kao da kažu da, ako ne uspije, mi ćemo biti krivi
jer smo im mi rekli gdje.
Kaže: „Ovdje je krevet i odjeća. Primijenimo ga ovdje. Koliko dohvatim.”
Test je poseban po tome
što ta krv nije vidljiva ljudskom oku.
Namjerno čiste mjesto zločina. Čini se da nema ničega.
STRUČNJAKINJA ZA FORENZIČKU KEMIJU
Ali ako primijenimo luminol,
možemo vidjeti je li ondje bilo krvi u nekom trenutku.
Luminol reagira sa željezom u krvi
i stvara kemiluminiscenciju.
Plavo svjetlo koje proizvodi
pozitivno je očitanje krvi.
Vidjeli smo nešto zapanjujuće.
Kao da ti luminiscencija govori: „Tako se to dogodilo.”
Bilo je tragova povlačenja.
Cijela soba bila je…
-Osvijetljena. -Doslovno.
Na temelju tih dokaza utvrdili smo mjesto zločina.
No ono najvažnije s tog saslušanja
i daljnjeg kontakta sa osumnjičenikom
bilo je da nam da informacije o tome gdje ćemo pronaći
Joanine ostatke.
Kamo ste bacili ostatke?
U Río de los Remedios.
Što ste učinili s pilom i nožem?
Isto, bacio sam ih u rijeku.
Iste noći. Sve se dogodilo tijekom te noći.
-Tko vam je pomogao? -Nitko, bio sam sâm.
Išao sam onamo tri puta da se riješim svih vrsta dokaza.
Također je izjavio da je bacio ostatke blizu svoje kuće,
što znači da je otišao niz ulicu i u jednom trenutku skrenuo,
otišao do rijeke i ondje ih bacio.
Istraživački tim tražio je ostatke
uz obalu rijeke, ali bezuspješno.
POTRAGA ZAVRŠENA UZ NEGATIVNE REZULTATE
Rekla sam šefu da moramo opet ići.
Šef mi je rekao: „Vodostaj raste.
Sada sigurno nećemo ništa naći.”
Rekla sam da moramo biti temeljiti.
Okupili smo tim za pretragu.
U rijeci je gomila smeća. Bilo bi kao…
-Pronaći iglu u plastu sijena. -Točno.
Ovisno o području, postoje različite vrste pretrage.
Ovdje, budući da je teren otvoren, koristimo metodu kvadranata.
Tražili smo u jednom kvadrantu, završili pretragu,
pa prešli u drugi kvadrant kako bismo pokrili cijelo područje.
Jedan je dio na padini
gdje treba vrlo pažljivo sići.
Ondje Brenda pronalazi jednu Esmeraldinu ruku.
Vidjela sam nešto poput bijele tkanine.
Ali bilo je mnogo mušica.
ISTRAŽITELJICA
I to ukazuje da je ondje nešto aktivno.
Bila je to njezina ruka.
GORNJI LIJEVI UD (RUKA, ŠAKA)
Pronađena je na obali.
To je bio prvi…
znak ili referentna točka za nastavak pretrage.
Bili smo sretni.
Imali smo grupu na WhatsAppu
gdje smo si javljali kako ide.
„Pronašli smo ruku.”
U jednom su trenutku neki rekli: „Pronašli smo dovoljno ostataka.”
Tvrdoglavo smo ustrajale da nastavimo potragu.
Tražili smo pomoć vatrogasaca i spasilačke službe.
Zatražili smo čamac
da uđemo u rijeku.
Ondje sam, straga.
Koristili su pojaseve i uže da se spuste.
Voda im je bila gotovo do prsa.
Miris je bio jak.
Mislim da su čak i najskeptičniji članovi ekipe
počeli uzimati maha
i postajali predaniji i entuzijastičniji
da jest moguće pronaći sve ostatke.
Ljudi prepoznaju kad nešto radiš jer te to zanima.
Taj je entuzijazam i uvjerenje zarazno.
Ne radiš ovo samo da ispuniš neki obrazac.
Proveli smo još tri pretrage rijeke.
Jedan je kolega sišao do rijeke i rekao: „Eno noge.”
Pozvali smo sve članove tima.
Stručnjaci i vatrogasci
potvrdili su da je doista cijelo bedro i noga.
LJUDSKI SEGMENT DESNE STRANE (BEDRO, NOGA I STOPALO)
I bila je ondje.
Napokon smo je pronašli cijelu.
UDOVI KOJI NEDOSTAJU
Bili smo sretni
jer smo dovršili zadatak.
Zatim smo si zapljeskali i fotografirali se.
Onda smo otišli k obitelji
i rekli im da smo pronašli cijelo truplo.
Tad sam rekla: „Taj čovjek nije pobijedio.”
Ne u potpunosti.
Zar ne? Jer je htio
poraziti Esmeraldu čak i u smrti.
Da joj nitko ne može pružiti nikakvo dostojanstvo ni mrtvoj,
ni njezina obitelj ni djeca.
Nije dobio tu pobjedu.
Ona je Joana Esmeralda. Danas smo pronašli njezino truplo.
To je bilo jako lijepo.
DOB: 41 GODINA.
Bila sam u šoku.
Nisam žalovala kako sam trebala.
Tada sam bila otupila
jer sam se više brinula
o tome hoće li pravda biti zadovoljena.
To me više brinulo.
Liz, dobro jutro.
Kao prvo…
jako nam je žao zbog onoga što se dogodilo Joani.
I, kao što smo vam već rekli,
usredotočili smo se na pretragu.
I srećom, pronašli smo sve njezine ostatke. Dakle…
-Oprostite, skinut ću masku na trenutak. -Da, izvolite.
Pa…
Htjeli smo pronaći i vratiti dostojanstvo ostacima
Joane Esmeralde
i vratiti ih njezinoj obitelji.
Tako da u cijelosti može počivati u miru.
Vjerujem da se sve što bi moglo definirati što je femicid u ovoj zemlji
sažima u tom slučaju.
Sve je tu, obiteljsko zlostavljanje,
siročad,
muškarac koji tretira žensko tijelo kao smeće,
vjeruje da je njegovo ponašanje opravdano.
Vjeruje da posjeduje Esmeraldu, smatra je svojim vlasništvom.
Mislim da smo slijedili načelo temeljitosti
i našu dužnost da je tražimo.
Učinili smo to umjesto da uzimamo zdravo za gotovo
da „Neće biti ondje, nećemo je naći, prekasno je.”
Smjestit ćemo ostatke u lijes, zatvoriti ga
i dati vam vremena da se oprostite.
Onda nam recite kad da se vratimo da pokrijemo grob.
Dobro? Da.
Napravite prolaz, molim.
Čini se u redu, kompa.
Dajmo obitelji malo privatnosti, molim.
Reći će nam kad.
Kad je moja mama umrla, nisam više htjela živjeti.
Bez mame, iskreno, nisam vidjela razloga da živim.
Nisam htjela više biti
na ovom svijetu.
Samo sam htjela umrijeti.
Ali moja me mlađa sestra prekorila i pitala:
„Ako tebe nema, što ću ja?
Nemam tatu ni mamu.
Što ću bez tebe?”
Tada sam reagirala i shvatila da je to istina.
Mislim na vlastitu bol, ali ne i njezinu.
Osim toga, bila je vrlo mala. Izgubila je mamu s deset godina.
Kad mi je to rekla, znala sam da se moram podići.
Na bilo koji način,
moram zanemariti svoju bol da budem uz nju
i da nas dvije nastavimo živjeti.
Ja sam sestrina skrbnica.
Jedini posao koji sam pronašla
s prikladnim smjenama posao je sobarice u noćnoj smjeni.
Da mogu biti sa sestrom poslijepodne.
Osjećam da pravda znači…
Rekla bih da ima veze s jednakošću,
dati svima ono što zaslužuju.
Iako je potrajalo, pravda je zadovoljena za moju majku.
Osuđen je tek za dvije godine.
Ali dobio je pravednu kaznu.
Bez mogućnosti da uskoro dobije uvjetni otpust.
I oduzeli su mu sva prava koja je imao nad nama,
sestrom i mnome.
Prijeđimo na sljedeći slučaj.
Da, suče. Tražimo da se optuženiku izrekne kazna.
Juan Gómez Pérez službeno je optužen
nakon što je dokazano da je kriv za zločin
koji zakon definira kao femicid
protiv žrtve…
OSUĐEN NA 70 GODINA
Bila je to lekcija za sve.
Laknulo mi je
u smislu pravde, dostojanstva i sjećanja,
kao i velikog ponosa,
jer je također važno da to osjete oni koji obavljaju te zadatke.
To je tim. Ovo je timski rad.
Kad se pitam što znači biti žena u Meksiku,
mislim na sve njih,
sve te žene za koje znam da se neće predati,
za koje znam da će nastaviti zahtijevati pravdu.
To su žene koje grade,
gradimo u različitim prostorima
svijet u kojem želimo živjeti.
S vremenom, nisam htjela da sve što je mama učinila bude uzaludno,
njezin je san bio da ja diplomiram.
Nastavila sam studirati.
Još osjećam jaku bol, i uvijek ću,
ali dalje studiram.
Studiram pravo. Radim i studiram.
Svojom plaćom mogu platiti stanarinu i internet.
Trudim se da moja sestra ima sve što treba za školu.
Pravda za jednu ženu čini se kao pravda za sve žene.
A nepravda za jednu osjeća se isto.
Dakle,
moramo raditi.
Zbog svega ovoga, želim biti tužiteljica.
Prije sam htjela studirati nešto drugo.
Ali sad želim raditi u uredu tužitelja
kao tužiteljica na slučajevima femicida.
Mislim da bi mi bol koju osjećam pomogla suosjećati s obiteljima.
Nakon onog što sam doživjela, razumijem kroz što prolaze.
Sjećam se da smo išli u zoološki u Chapultepecu.
Moja je sestra voljela životinje.
Moje su nećakinje bile vrlo male.
Često smo ih vozili čamcima.
Mama mi je kupila ovo kad sam bila vrlo mala.
Sjećaš se da su bili kao kućni ljubimci? Ovako bi se vukli.
Pravda je najbolja terapija.
Ako ima pravde, ljudi su dobro.
Prestanu biti opsjednuti onime što se dogodilo.
Ne stavljaju živote na čekanje da budu u Uredu tužitelja.
Prijavljen je zločin.
Za zapovjedništvo i izvješće,
jedinica 6822 u okrugu Benito Juárez,
četvrt Del Valle, prijavljuje kôd 33
u restoranu Suntory.
Javite bazi peticu.